open-index/open-wikipedia-markdown huggingface dataset:
Albert Reyes

**Albert Reyes** (s. 1992) on espanjalainen kevytsarjan karateka. Hän on kaksinkertainen EM-pronssimitalisti Kyokushin-karatessa.

## Kilpaura
Reyes saavutti hopeaa Espanjan Openissa 2012 hävittyään loppuottelussa Sasa Stosicille.

Helmikuussa 2013 Reyes saavutti Espanjan Openissa hopeaa hävittyään loppuottelussa Maciej Millerille. Hänet palkittiin turnauksessa parhaasta taisteluhengestä. Toukokuussa Reyes oli mukana EM-kisoissa, mutta ei saavuttanut menestystä.

Lokakuussa 2014 Reyes saavutti pronssia Águilas Cupissa.

Maaliskuussa 2015 Reyes voitti Espanjan mestaruuden ja heti perään hän saavutti Lyon Openin mestaruuden voitettuaan loppuottelussa maamiehensä David Varan. Huhtikuussa Reyes saavutti pronssia Fuerteventura Openissa voitettuaan mitaliottelussa Juan Pedro Belzues.Toukokuussa Reyes eteni puolivälieriin EM-kilpailuissa Saksassa. Hän hävisi kamppailunsa Anton Khyzhynskyille, joka saavutti kisoissa hopeaa. Marraskuussa Reyes oli mukana Kyokushinin suurimmassa turnauksessa World Openissa, jossa hän jäi alkukierrokselle.

### EM-pronssia (2018)
Reyes saavutti heinäkuussa 2018 hopeaa Fuerteventura Openissa hävittyään loppuottelussa Aleksandr Bedoshvilille. Toukokuussa hän saavutti EM-pronssia Bulgariassa voitettuaan mitalikamppailussa Tom Soullieren.

Maaliskuussa 2019 Reyes saavutti hopeaa Espanjan Openissa. Hän hävisi loppuottelussa Alim Junusoville. Toukokuussa Reyes oli mukana EM-kilpailuissa Puolassa, jossa hän sijoittui 8 parhaan joukkoon hävittyään Pawel Wolskille tuomariäänin.

Hän oli mukana 2021 marraskuussa Puolan EM-kisoissa, jossa Reyes sijoittui 8 parhaan joukkoon. Hän voitti avauskierroksella François-Xavier Marinellin, mutta hävisi sen jälkeen Wiktor Kolajalle, joka saavutti kisoissa pronssia.

Marraskuussa 2023 Reyes oli mukana MM-kilpailuissa, jossa hän hävisi avauskierroksella Japanin kilpailujen pronssimitalistille Yuki Okuderalle.

### Siirtyminen keskisarjaan ja EM-pronssia (2024)
Toukokuussa 2024 Reyes otteli painoluokkaa ylempänä Bulgarian EM-kilpailuissa. Hän eteni turnauksessa pronssiotteluun saakka, jossa Reyes voitti saksalaisen Navid Nazarin. Lokakuussa Reyes oli mukana Euroopan Openissa, jossa hän putosi jatkosta avauskierroksella hävittyään tuomariäänin Mehdi Ebadille.

Huhtikuussa 2025 Reyes saavutti Ranskan Openin mestaruuden. Hän voitti loppuottelussa Damjan Stojkovicin. Joulukuussa Reyes oli Romanian EM-kilpailuissa avoimessa painoluokassa. Hän sijoittui turnauksessa seitsemänneksi.

## Lähteet
Choranthias

**Choranthias** on heloahventen (Anthiadidae) heimoon kuuluva Atlantin valtamereltä tavattava kalasuku. Sen tieteellinen nimi viittaa suvun lajien katkonaiseen kylkiviivaan. Suvun tyyppilaji on *[[Choranthius tenuis]]*. *Choranthias*-lajeilla on kylkiviivallaan 46–67 suomua. Sukuun luetaan seuraavat kaksi lajia:
**[[Choranthias salmopunctatus]]* (Lubbock & Edwards, 1981)
**[[Choranthius tenuis]]* (Nichols, 1920)

## Lähteet
* Taksonomian lähde alaheimon sukuun asti: 
### Viitteet
Samsung Galaxy M10

**Samsung Galaxy M10** on Samsungin 5. helmikuuta 2019 julkaisema älypuhelin, jossa on esiasennettuna Android 8.1 (Oreo) Samsungin Experience UI -käyttöliittymällä.

## Tekniset tiedot
### Muotoilu
Samsung Galaxy M10 -älypuhelimessa on 6,2-tuumainen näyttö 19:9-kuvasuhteella. Näytön tarkkuus on 720 × 1&nbsp;520 pikseliä.

### Fyysiset osat
Laitteesta löytyy 1,6 gigahertsin kahdeksanydinprosessori. Laitteessa on 3 gigatavua keskusmuistia ja 32 gigatavua sisäistä muistia. Puhelimen muisti on laajennettavissa enintään 512 gigatavun microSD-kortilla. Akun kapasiteetti on 3&nbsp;400 milliampeerituntia.

#### Kamerat ja multimedia
Laitteessa on kaksi takakameraa. Pääkameran tarkkuus on 13 megapikseliä ja toisen kameran 5 megapikseliä (ultralaajakulmakamera). Etukameran tarkkuus on 5 megapikseliä.

Videokuvaus voidaan tehdä 1080p (Full HD) -resoluutiolla 30 fps.

### Ohjelmisto
Julkaisuhetkellä laitteessa oli esiasennettuna Android 8.1 (Oreo) Samsungin Experience UI -käyttöliittymällä. Puhelin on päivitettävissä Android 9.0 (Pie) -versioon.

## Lähteet
Stephen Storace

**Stephen John Seymour Storace** (4. huhtikuuta 1762 Lontoo – 19. maaliskuuta 1796 Lontoo) oli brittiläinen säveltäjä. 

Storace syntyi italialaisen kontrabasistin ja englantilaisen äidin pojaksi. Hän lähti noin vuonna 1776 Napoliin opiskelemaan viulunsoittoa. Tämän jälkeen hän vietti vuosia Lontoossa ennen lähtemistään Wieniin vuonna 1784. Siellä hänen uskotaan opiskelleen siskonsa kautta tapaamansa Wolfgang Amadeus Mozartin johdolla. Storace aloitti oopperoiden säveltämisen Wienissä, palasi vuonna 1787 Lontooseen ja keskittyi loppuelämänsä ajan säveltämään koomisia oopperoita Drury Lanella esitettäviksi. Näihin teoksiin kuuluivat *The Haunted Tower* (1789) ja *The Pirates* (1792). Oopperoissa kuuluvat Wienin italialaistyyliset ja Mozartilta saadut vaikutteet. Oopperoiden lisäksi Storace sävelsi mm. cembalomusiikin kokoelman (1787–1789). Hän kuoli kihtiin.

Storacen sisko oli sopraano Nancy Storace.

## Lähteet

## Aiheesta muualla
* IMSLP: nuotteja
Stronger Than Pride

**Stronger Than Pride** on Saden kolmas studioalbumi, joka julkaistiin 5. huhtikuuta 1988.

## Kappaleet
# 
# 
# 
# 
# 
# 
# 
# 
# 
# 

## Kokoonpano
* Sade Adu – laulu
* Stuart Matthewman – saksofoni, kitara
* Andrew Hale – koskettimet
* Paul S. Denman – basso

### Vierailevat muusikot
* Leroy Osbourne – laulu
* Martin Ditchman – rummut, lyömäsoitin
* James McMillan – trumpetti
Samsung Galaxy M11

**Samsung Galaxy M11** on Samsungin 2. kesäkuuta 2020 julkaisema älypuhelin, jossa on esiasennettuna Android 10 Samsungin One UI -käyttöliittymällä.

## Tekniset tiedot
### Muotoilu
Samsung Galaxy M11 -älypuhelimessa on 6,4-tuumainen näyttö 19,5:9-kuvasuhteella. Näytön tarkkuus on 720 × 1&nbsp;560 pikseliä.

### Fyysiset osat
Laitteesta löytyy 1,8 gigahertsin kahdeksanydinprosessori. Laitteessa on 3 gigatavua keskusmuistia ja 32 gigatavua sisäistä muistia. Puhelimen muisti on laajennettavissa enintään 512 gigatavun microSD-kortilla. Akun kapasiteetti on 5&nbsp;000 milliampeerituntia, ja se tukee 15 watin latausta. Sormenjälkitunnistin on sijoitettu takakanteen.

#### Kamerat ja multimedia
Laitteessa on kolme takakameraa. Pääkameran tarkkuus on 13 megapikseliä, toisen kameran 5 megapikseliä (ultralaajakulmakamera) ja kolmannen kameran 2 megapikseliä (syvyystietokamera). Etukameran tarkkuus on 8 megapikseliä.

Videokuvaus voidaan tehdä 1080p (Full HD) -resoluutiolla 30 fps.

### Ohjelmisto
Julkaisuhetkellä laitteessa oli esiasennettuna Android 10 Samsungin One UI -käyttöliittymällä. Laite on päivitettävissä Android 12 -versioon.

## Lähteet

## Aiheesta muualla
*Samsung Galaxy M11 Samsungin sivuilla
Samsung Galaxy M21

**Samsung Galaxy M21** on Samsungin 23. maaliskuuta 2020 julkaisema älypuhelin, jossa on esiasennettuna Android 10 Samsungin One UI-käyttöliittymällä.

## Tekniset tiedot
### Muotoilu
Samsung Galaxy M21 -älypuhelimessa on 6,4-tuumainen näyttö FullHD 19,5:9 -resoluutiolla.

### Fyysiset osat
Laitteesta löytyy 2,3 gigahertsin kahdeksanydinprosessori. Laitteessa on 4 gigatavua keskusmuistia ja 64 gigatavua sisäistä muistia. Puhelimen muisti on laajennettavissa enintään 512 gigatavun microSD-kortilla.

#### Kamerat ja multimedia
Laitteessa on kolme takakameraa. Pääkameran tarkkuus on 48 megapikseliä, toisen kameran 8 megapikseliä (ultralaajakulmakamera) ja kolmannen kameran 5 mmegapikseliä (syvyystietokamera). Etukameran tarkkuus on 20 megapikseliä.

Videokuvaus voidaan tehdä 2160p (4K) -resoluutiolla 30fps ja 1080p (Full HD) -resoluutiolla 240fps.

### Ohjelmisto
Julkaisuhetkellä laitteessa oli esiasennettuna Android 10 Samsungin One UI-käyttöliittymällä.

## Lähteet
* PhoneArena: Samsung Galaxy M21
Honda Brio

**Honda Brio** on Hondan vuodesta 2011 lähtien valmistama A-segmentin automalli, jota myydään Kaakkois-Aasian ja Intian markkinoilla.

## Honda Brio I (2011–2018)

Ensimmäisen sukupolven Brio esiteltiin keväällä 2011. Siihen perustuva sedan-versio on nimeltään Honda Amaze, joka tuli markkinoille vuonna 2013.

Vuonna 2016 keulan ilmettä uudistettiin uudella puskurilla ja etusäleiköllä. Kojetaulu oli täysin uusi.
 

## Honda Brio II (2018–)

Toisen sukupolven Brio esiteltiin Jakartan autonäyttelyssä elokuussa 2018.

Ainoa moottorivaihtoehto on 1,2-litrainen (87&nbsp;hv) bensiinimoottori. 

## Lähteet

## Aiheesta muualla
Lewis Morris

**Lewis Morris** (1833–1907), Sir, oli walesilainen runoilija, jonka tunnetuimmat ja merkittävimmät teokset ovat runokokoelma *Songs of two worlds* (1872–1875), Tennysonia jäljittelevä draama *Gwen* (1878) ja mytologinen eepos *The epic of Hades* (1877). *Complete works* ilmestyi 1905.

## Lähteet

## Aiheesta muualla
OnePlus 8 Pro

**OnePlus 8 Pro** on OnePlussan 21. huhtikuuta 2020 julkaisema älypuhelin, jossa on esiasennettuna Android 10 OxygenOS-käyttöliittymällä.

## Tekniset tiedot

### Muotoilu
OnePlus 8 Pro -älypuhelimessa on 6,78-tuumainen näyttö QHD-resoluutiolla ja 19,8:9-kuvasuhteella. Laitteessa on 5G-tuki.

### Fyysiset osat
Laitteesta löytyy 2,8 gigahertsin kahdeksanydinprosessori. Laitteessa on 8 tai 12 gigatavua keskusmuistia ja 128 tai 256 gigatavua tallennustilaa.

#### Kamerat ja multimedia
Laitteessa on neljä takakameraa. Pääkameran tarkkuus on 48 megapikseliä, toisen kameran 8 megapikseliä (telekamera), kolmannen kameran 48 megapikseliä (ultralaajakuvakamera) ja neljännen kameran 5 megapikseliä (värisuodatinkamera). Etukameran tarkkuus on 16 megapikseliä.

Videokuvaus voidaan tehdä 2160p (4K) -resoluutiolla 60 fps, 1080p (Full HD) -resoluutiolla 240 fps ja 720p (HD) -resoluutiolla 480 fps kuvataajuudella.

### Ohjelmisto
Julkaisuhetkellä laitteessa oli esiasennettuna Android 10 OxygenOS-käyttöliittymällä. OnePlus on luvannut ohjelmiston olevan päivitettävissä Android 12 -käyttöjärjestelmäversioon saakka.

## Lähteet
* PhoneArena: OnePlus 8 Pro
* GSM Arena: OnePlus 8 Pro
* OnePlus: OnePlus 8 Pro

### Viitteet
Sasradiningrat II

**Sasradiningrat II** (k. 1846) oli jaavalainen aatelinen ja Surakartan sulttaanikunnan *patih* () vuosina 1812&ndash;1846.

Sasradiningrat II:n valtakausi ulottui sulttaani Pakubuwono IV:stä Pakubuwono VII:een asti. Hän oli mahdollisesti osallisena sulttaani Pakubuwono VI:n nostamisessa valtaistuimelle. Hänellä oli sukunsa puolesta yhteyksiä kuningashuoneeseen, mutta hän ei monesta syystä erityisesti pitänyt maan hallitsijoista. Hän kuitenkin nautti kansan suosiota.

Historioitsija Vincent Houbenin mukaan Sasradiningrat II oli ovela ja tiesi kuinka olla tekemisissä Alankomaiden Itä-Intian asiamiesten kanssa, kuitenkin niin, että hän sai pidettyä nämä riittävän etäällä oman asiansa ajamiseksi. Kun alankomaalaiset pyysivät Bagelenin herruutta jonkin aikaa ennen Jaavan sotaa, Sasradiningrat II vastasi, että oli valmis luovuttamaan Banyumasin ja Ponorogon, mutta ei Bagelenia, koska se ahkeralla väestöllään toi Surakartan ylimystölle sen toimeentulon.

Myös Sasradiningrat II:n poika tai pojanpoika Sastrawidakda toimi Surakartan sulttaanikunnan palveluksessa.

## Lähteet
* 
* 
* 

### Viitteet
Foster City

**Foster City** on yhdysvaltalainen kaupunki, joka sijaitsee Kalifornian osavaltion San Mateon piirikunnassa. Vuonna 2019 Yhdysvaltojen väestölaskenta arvioi väestön määrän olevan 33&nbsp;901, mikä on yli 10&nbsp;% enemmän kuin vuoden 2010 väestönlaskennassa, jolloin oli 30&nbsp;567. Foster Cityä pidetään toisinaan osana Piilaaksoa paikallisen teollisuuden ja sen läheisyyden vuoksi. Foster City on yksi Yhdysvaltojen turvallisimmista kaupungeista, ja siellä on keskimäärin yksi murha vuosikymmennessä. 

## Liiketoiminta
### Suurimmat työnantajat

Kaupungin vuoden 2019 kattavan vuosikertomuksen mukaan kaupungit suurimmat työnantajat ovat:

## Lähteet

## Aiheesta muualla

* Viralliset verkkosivut
Keha-keskus

**Keha-keskus** eli **Työllisyys-, kehittämis- ja hallintokeskus** () on Suomen valtion virasto, joka tukee työllisyyttä, kotoutumista, digitalisaatiota ja tiedolla johtamista. Sen tehtävänä on myös hoitaa elinvoimakeskusten yhteisiä henkilöstö- ja taloushallinnon sekä sisäinen tarkastuksen tehtäviä ja muita vastaavia palvelu-, yleishallinto- ja tietohallintotehtäviä .

Keha-keskuksen strategista kehittämistä ohjaavat työ- ja elinkeinoministeriö ja tietohallintoon liittyvissä palveluissa valtiovarainministeriö. Omilla toimialoillaan Keha-keskusta ohjaavat Suomen sisäministeriö, opetus- ja kulttuuriministeriö, liikenne- ja viestintäministeriö, maa- ja metsätalousministeriö, työ- ja elinkeinoministeriö ja ympäristöministeriö. 

## Lähteet

## Aiheesta muualla
* Keha-keskus
Love Deluxe

**Love Deluxe** on Saden neljäs studioalbumi, joka julkaistiin 26. lokakuuta 1992.

*Helsingin Sanomissa* Ilkka Mattila kirjoitti monien muiden jazzahtavaa pehmosoulia esittävien artistien menneen Sadesta jo ohikin niin, että tämä uutuusalbumi ”kelpaa muutamaa poikkeusta lukuunottamatta parhaiten laadukkaiden hotellien ja ravintoloiden taustamusiikiksi”.

## Kappaleet
# 
# 
# 
# 
# 
# 
# 
# 
# 

## Kokoonpano
* Sade Adu – laulu
* Stuart Matthewman – saksofoni, kitara
* Andrew Hale – koskettimet
* Paul S. Denman – basso

### Vierailevat muusikot
* Leroy Osbourne – laulu
* Martin Ditchman – rummut, lyömäsoitin
* Gavyn Wright – orkesteri johtaja
* Tony Pleeth – sello

## Lähteet
Lover’s Rock

**Lovers Rock** on Saden viides studioalbumi, joka julkaistiin 13. marraskuuta 2000.

## Kappaleet
# 
# 
# 
# 
# 
# 
# 
# 
# 
# 
# 

### Rajoitetun painoksen bonuslevy
# 
# 
# 
# 

## Kokoonpano
* Sade Adu – laulu
* Stuart Matthewman – kitara, puupuhallin
* Andrew Hale – koskettimet
* Paul S. Denman – basso

### Vierailevat muusikot
* Leroy Osbourne – laulu
* Karl Van Den Bossche – lyömäsoitin
* Janusz Podrazik – koskettimet kappaleissa "Immigrant" ja "It's Only Love That Gets You Through" 
* Andy Nice – sello kappaleessa "Every Word" 

## Arvostelut
* AllMusic: 
* Soundi: 

## Lähteet
Armas Appelgren

**Armas Albert Appelgren** (29. heinäkuuta 1883 Hanko – 2. elokuuta 1961 Tampere) oli suomalainen suojeluskuntaupseeri ja toimittaja.

Armas Appelgrenin vanhemmat olivat asemapäällikkö Konrad Appelgren ja Jenny Lindström. Hän opiskeli Haminan kadettikoulussa vuodesta 1895, valmistui upseeriksi vuonna 1903 ja työskenteli rautatievirkailijana vuoteen 1915. Appelgren toimi Billnäsin tehtaan kirjeenvaihtajana vuoteen 1919, Pohjan suojeluskunnan päällikkönä vuoteen 1928 ja Uudenmaan ruotsalaisen suojeluskuntapiirin valistusohjaajana vuoteen 1944. Hän oli sotilasarvoltaan kapteeni.

Appelgren toimi *[[Hangö-Bladet]]in* ja *[[Hangonlehti|Hangö]]*-lehden aputoimittajana vuosina 1908–1915, suojeluskuntalehti *Skyddskåristenin* toimittajana vuosina 1928–1943 ja *[[Tammerfors Aftonblad]]in* päätoimittajana vuosina 1944–1960. Hänen nimimerkkejään olivat Charles, Sam-Ra, Äppelquist ja Ä-st.

## Lähteet
Toksinen megakoolon

**Toksinen megakoolon** on synnynnäinen megakoolon, myenteerisen hermopunoksen gangliosolujen synnynnäisestä puuttumisesta aiheutuva laajentuma. Toksinen megakoolon on muihin suolistosairauksiin, kuten haavaiseen koliittiin tai Crohnin tautiin liittyvä mahdollinen, mutta harviainen ja hengenvaarallinen komplikaatio.

Koolonin toksinen laajentuma mm. vakean haavaisen paksusuolitulehduksen yhteydessä ensiintyvä jättikoolon, johon liittyy yleisoireita kuten kuumeilua.
Gustav von Moser

**Gustav von Moser** (1825–1903) oli saksalainen huvinäytelmäkirjailija. Hän sai sotilaskasvatuksen Berliinissä, luopui 1856 Görlitzissä upseerina sotilasuralta ja asettui asumaan Sleesiassa olevalle maatilalleen Holzkirchiin.

Ensimmäisen huvinäytelmänsä, *Der Husar*, Moser kirjoitti jo upseeriaikanaan (1856). Hänen lähes sataan nousevista kappaleistaan ovat parhaat ja suosituimmat *Kaudels Gardinenpredigten* (1871, suom. mukailtuna Remusen kotiripitykset), *Aus Liebe zur Kunst (*1873, suom. esit. Taiteen harrastuksesta*), Das Stiftungsfest (*1873, suom*. *Yhdistysjuhla*), Ultimo* (1874, esitetty suomeksi),* Der Veilchenfresser* (1876, suom*. *Kukkaistuhlari*). Der Hypochonder* (1878)*, Der Bibliothekar* (1878)*, Der Krieg im Frieden (*yhdessä Franz von Schönthanin kanssa, 1881, suom. Sota rauhan aikana*), Reif von Reiflingen* (yhdessä von Schönthanin kanssa, 1882) ja *Militärfromm’* (1893). Moserin näytelmille ominaista on virkeä saksalainen huumori ja huvittavuus, jota ne tarjoavat tavoittamatta kirjallista arvoa*.*

## Suomennetut teokset
* *"Onhan pappa sen sallinut": ilveily yhdessä näytöksessä* (*"Papa hat's erlaubt"*) Kuopio: Telén 1897. Sarja: Näytelmäkirjallisuutta, 11.
* *Remusen kotiripitykset: ilveily yhdessä näytöksessä* (mukaelma), Kuopio: Telén 1897. Sarja: Näytelmäkirjallisuutta, 10.
* *Taiteen harrastuksesta: laulunäytelmä 1:ssä näytöksessä* (*Aus Liebe zur Kunst*) suom. Konstantin Raitio, Kuopio: Telén 1899. Sarja: Näytelmäkirjallisuutta, n:o 32.
* *Yhdistysjuhla: huvinäytelmä kolmessa näytöksessä* (*Der Stiftungsfest*) Kuopio : Telén 1900. Sarja: Näytelmäkirjallisuutta, 36.
* *Korpit: huvinäytelmä kolmessa näytöksessä* (*Die Raben*) (käsikirjoitus Taideyliopiston Viipurin näyttämön kokoelmassa)
* *Ultimo: huvinäytelmä*, viidessä näytöksessä, kuudessa kuvaelmassa. Suom. Niilo Sala. (käsikirjoitus Taideyliopiston Viipurin näyttämön kokoelmassa)
* *Sota rauhan aikana: 5-näytöksinen huvinäytelmä* (*Krieg im Frieden*), suom. Santala. (käsikirjoitus Taideyliopiston Viipurin näyttämön kokoelmassa)
* *Lemmikkien tuhlari*: huvinäytelmä neljässä näytöksessä (*Der Veilchenfresser*), suom. Jukka Asp. (käsikirjoitus Taideyliopiston Viipurin näyttämön kokoelmassa)

## Lähteet

## Aiheesta muualla
Osvald Fager

**Osvald August Fager** (5. elokuuta 1900 Espoo – 2. lokakuuta 1963 Helsinki) oli suomalainen toimittaja.

Osvald Fager syntyi työmies August Vilhelm Fagerin ja Ida Adolfina Janssonin perheeseen. Hän kävi kansakoulun ja viisi vuotta Helsingin ruotsalaisesta normaalilyseosta. Syksyllä 1917 Fager työskenteli konttoristina Helsingissä ja sisällissodan aikana hän toimi kansanvaltuuskunnan julkaiseman *[[Finlands Folkkommissariats Notisblad]]in* kääntäjänä Helsingissä ja Viipurissa. Fager vangittiin Viipurin taistelun aikana ja toimitettiin Viipurin vankileirille, josta hänet kesäkuun lopussa laskettiin ehdonalaiseen vapauteen. Lokakuussa Fager sai 4 vuoden kuritushuonetuomion valtiopetoksesta.

Armahduksensa jälkeen Fager oli *[[Österbottens Folkblad|Folkbladetin]]* vastaava toimittaja vuonna 1922 ja työskenteli sen jälkeen *[[Arbetarbladet]]issa*, jonka päätoimittaja hän oli vuosina 1937–1940. Fager avusti *[[Suomen Sosialidemokraatti]]a* ja *[[TUL-lehti|TUL-lehteä]]*, oli *Elanto*-lehden ruotsinkielisen painoksen päätoimittaja vuosina 1940–1942 ja työskenteli Työväen Sanomalehtien Tietotoimiston Tukholman kirjeenvaihtajana vuosina 1942–1945. Vuosina 1947–1958 hän oli SAK:n *Löntagaren* ja vuodesta 1958 Kulutusosuuskuntien Keskusliiton *Konsumenten* -lehtien päätoimittaja. Fagerin nimimerkkejä olivat O.F., Fgr, Ex.r. ja Rallare.

Fager esiintyi myös puhujana ja luennoitsijana. Hän osallistui työväen nuoriso- ja urheiluliikkeen sekä Työväen Sivistysliiton toimintaan. Fager oli Töölön Vesan puheenjohtaja 1927–1929 ja kuului TUL:n palloilujaostoon. Lisäksi hän edusti ruotsinkielisiä seuroja TUL:n liittoneuvostossa. Erityisesti jalkapallomiehenä tunnettu Fager toimi myös erotuomarina ja kirjoitti *Suomen Sosialidemokraattiin* otteluraportteja nimimerkillä ”Reservi”.

## Lähteet
Mustaharakkatasku

**Mustaharakkatasku** (*Kittacincla nigra*) on sieppoihin kuuluva lintulaji. Lajia tavataan Kaakkois-Aasiasta.

## Koko ja ulkonäkö
Mustaharakkatasku voi kasvaa 18&ndash;21 cm pitkäksi. Sukupuolet muistuttavat pääosin toisiaan ulkonäöltään. Mustaharakkataskukoiras on väritykseltään kauttaaltaan sinertävän musta lukuun ottamatta siipien alapinnan ja pyrstön uloimpia valkoisia sulkia. Naaraslintu muistuttaa koirasta, mutta pää, rinta ja vatsa voivat olla vaaleammat ja harmaammat. Nuoret mustaharakkataskut ovat mustan ja ruskean kirjavia.

## Levinneisyys ja elinympäristö
Mustaharakkataskun levinneisyysaluetta on Filippiineillä Palawanin ja Balabacin saarilla sekä Calamianin saaristossa. Lajin elinympäristöä ovat tiheät metsät, tiheiköt ja pensaikot. Lintu liikkuu yksin tai pareittain ja se etsii ravinnokseen hyönteisiä ja niiden toukkia usein lähellä maata. Mustaharakkatasku pesii kesäkuussa.

## Lähteet
Hj. Hammar

**Karl Hjalmar Hammar** (15. elokuuta 1859 Perniö – 7. syyskuuta 1909 Helsinki) oli suomalainen seppä ja ammattiyhdistysmies, joka toimi muun muassa Helsingin Työväenyhdistyksen sekä Suomen Rauta- ja Metallityöntekijäin Liiton puheenjohtajana.

## Elämä
Hammar syntyi työläisperheeseen Kirjakkalan ruukissa. Helsinkiin muutettuaan hän työskenteli pitkään seppänä Kone- ja Siltarakennus Oy:n konepajalla Sörnäisessä. Hammar liittyi Helsingin Työväenyhdistykseen vuonna 1887 ja toimi sen puheenjohtajana 1898–1899. Hän oli myös Helsingin seppien ammattiosaston perustajajäsen ja ensimmäinen puheenjohtaja 1896–1900, Metallityöväen Liiton edeltäjän Rauta- ja metallityöntekijäin liiton puheenjohtaja 1899–1900, sekä yksi Suomen Ammattijärjestön perustavan kokouksen kokoonkutsujista joulukuussa 1899.

Vuoden 1898 valtiopäivämiesvaalissa Hammar oli työväen edustajana kaikkien puolueiden yhteisellä ehdokaslistalla, vaikka Helsingin Työväenyhdistys teki päätöksen vaalilakosta. Ehdokkuus herätti epäluottamusta listalla olleita Hammaria, Jean Boldtia, Oskar Groundstroemiä, A. H. Karvosta ja Ernst Lindrothia kohtaan.

Vuonna 1900 Hammar nimitettiin Kone- ja Siltarakennuksen työnjohtajaksi, jonka jälkeen hän erosi työväenyhdistyksen jäsenyydestä ja jätti myös muut luottamustehtävänsä työväenliikkeessä. Hammar hukkui veneretkellä Pannukakun edustalla syyskuussa 1909. Lehtitietojen mukaan hän putosi mereen saatuaan sydänkohtauksen. Hammar on haudattu Hietaniemen hautausmaalle.

## Lähteet
Soldier of Love

**Soldier of Love** on Saden kuudes studioalbumi, joka julkaistiin 5. huhtikuuta 2010.

## Kappaleet
# 
# 
# 
# 
# 
# 
# 
# 
# 
# 

## Kokoonpano
* Sade Adu – laulu
* Stuart Matthewman – kitara, saksofoni
* Andrew Hale – koskettimet
* Paul S. Denman – basso

### Vierailevat muusikot
* Tony Momrelle – laulu
* Leroy Osbourne – laulu
* Martin Ditcham – lyömäsoitin, rummut
* Pete Lewinson – rummut
* Everton Nelson – Viulu
* Ian Burge – Sello
* Gordon Matthewman – trumpetti
* Noel Langely – trumpetti
* Ila Adu – laulu (kappaleessa 4)
* Clay Matthewman – laulu (kappaleessa 4)
* Juan Janes – kitara (kappaleessa 5)
* Sophie Muller – ukulele

## Arvostelut
* AllMusic: 
* Soundi: 

## Lähteet
Nancy Storace

**Anna Selina "Nancy" Storace** (1765 Lontoo – 1817) oli brittiläinen ooppera- ja konserttilaulaja, äänialaltaan sopraano.

Storace syntyi italialaisen kontrabasistin ja englantilaisnaisen tyttärenä. Hän sai opetusta kastraattilaulaja Venanzio Rauzzinilta. 13-vuotiaana hän matkusti vanhempineen Italiaan vanhemman veljensä Stephen Storacen luokse; tämä oli opiskelemassa sävellystä Napolissa. Nancy Storace esiintyi ensimmäisen kerran pääroolin laulajana Firenzessä 15-vuotiaana. Vuonna 1783 hän esiintyi Rosinan roolissa Giovanni Paisiellon oopperan *[[Sevillan parturi (Paisiellon ooppera)|Sevillan parturi]]* tuotannossa Wienissä. Vuonna 1784 Itävallan keisari Joosef II haki Italiasta laulajia Wieniin perustettuun italialaisen oopperan yhtiöön. Storace sai kiinnityksen ja matkusti Wieniin veljensä sekä äitinsä kanssa. Hän meni naimisiin viulisti-säveltäjä John Fisherin kanssa, mutta mies oli huomattavan väkivaltainen ja joutuikin karkotetuksi kaupungista keisarillisella päätöksellä. Laulaessaan veljensä Stephenin oopperan kantaesityksessä Nancy Storace menetti äänensä eikä kyennyt laulamaan viiteen kuukauteen. Hän huomasi olevansa raskaana ja vaikka lapsi syntyi, tämä kuoli kuukauden ikäisenä. Antonio Salieri, Wolfgang Amadeus Mozart ja säveltäjä Cornetti sävelsivät yhteistyössä kantaatin (*[[Per la ricuperata salute di Ofelia]]*) Nancyn toipumisen kunniaksi.

Mozart, joka oli ensimmäisen kerran tavannut Nancyn tämän tehdessä Wienin-debyyttinsä Salierin *[[La scuola de' gelosi]]* -oopperan esityksessä, ihastui tähän heti taiteilijana. Myös suhteesta kaksikon välillä kiersi huhuja. Storace toimi innoittajana Susannan hahmolle Mozartin oopperassa *[[Figaron häät]]*. Storace tulkitsi roolin teoksen kantaesityksessä 1. toukokuuta 1786. Seuraavana vuonna hän palasi Lontooseen. Mozart sävelsi tälle läksiäislahjaksi konserttiaarian *[[Ch'io mi scordi di te?]]* ja säesti laulun pianolla Storacen lähdön aattona. Tämän jälkeen Storace ja Mozart eivät enää toisiaan tavanneet. Mozart kuitenkin kirjoitti sopraanolle säännöllisesti, ja Storacen on usein arveltu inspiroineen myös Despinan roolin *[[Così fan tutte]]ssa*.

Lontoossa Storace jatkoi uraa konserttilavalla ja oopperatalossa. Hän esiintyi veljensä teoksissa ja teki usein esiintymisiä irlantilaistenori Michael Kellyn kanssa. Kelly oli esiintynyt myös *Figaron häiden* kantaesityksessä Don Basilion ja Don Curzion rooleissa. Storace kutsui Mozartin Lontooseen oopperan säveltämisen merkeissä, mutta säveltäjä oli liian sairas lähteäkseen. Mozartin kuolinyönä Storace itse sai aivoverenvuodon. Hän selviytyi ja lähti uuden rakastajansa, yksitoista vuotta itseään nuoremman tenorin kanssa Euroopan-kiertueelle. Pari esiintyi Napoleon Bonaparten, Joséphine de Beauharnaisin, Horatio Nelsonin ja Emma Hamiltonin edessä. Aivoverenkiertohäiriö aiheutti vuonna 1817 Storacen kuoleman. Hänen hautajaisensa pidettiin 2. syyskuuta 1817. 

## Lähteet
Deus vult

**Deus vult** (suom. 'Jumala tahtoo sen') on latinankielinen katolinen ilmaisu, joka liittyy ristiretkiin, etenkin ensimmäiseen ristiretkeen, jossa sitä käytettiin iskulauseena ja sotahuutona.

## Lähteet
Jari Simola

**Jari Uolevi Simola** (s. 16. lokakuuta 1957 Muurame) on uransa päättänyt suomalainen korkeushyppääjä, joka edusti Hämeenlinnan Tarmoa.

Kalevan kisoista Simola saavutti korkeushypyn pronssia vuonna 1978. Lisäksi hän voitti sisäratojen SM-kilpailuista kultaa vuonna 1978 ja pronssia vuonna 1977. Ennätyksikseen Simola hyppäsi sekä hallissa että ulkoradoilla 211 cm.

## Lähteet
Esa Tiainen

**Esa Tiainen** (s. 17. toukokuuta 1954) on uransa päättänyt suomalainen kolmiloikkaaja. Hän edusti Pihtiputaan Urheilijoita ja hänen valmentajanaan toimi Markku Leppänen.

Kalevan kisoista Tiainen saavutti kolmiloikasta kaksi pronssia vuosina 1977 ja 1978. Lisäksi hän voitti sisäratojen SM-kilpailuista hopeaa vuonna 1979 ja pronssia vuonna 1978. Ennätyksikseen Tiainen hyppäsi ulkoradoilla 15,83 (1978) ja hallissa 16,08 (1979). Virallisiin kilpailuihin hän ei ole osallistunut vuoden 1988 jälkeen.

## Lähteet
Heinrich Zöllner

**Heinrich Zöllner** (4. heinäkuuta 1854 – 8. toukokuuta 1941) oli saksalainen säveltäjä ja kapellimestari.

Zöllner opiskeli Salomon Jadassohnin ja Ernst Friedrich Richterin johdolla. Hän toimi musiikkijohtajana Tarton yliopistossa vuosina 1878–1885. Vuosina 1902–1906 Zöllner työskenteli Leipzigin konservatorion sävellysprofessorina, ja vuosina 1907–1912 hän johti oopperoiden esityksiä Antwerpenissä. Zöllnerin omaan tuotantoon kuuluu esimerkiksi kymmenen oopperaa (kuten *Faust*, 1887; *Die versunkene Glocke*, 1899) ja viisi sinfoniaa. Eräs hänen omaksumiensa vaikutteiden lähteistä oli Richard Wagner.

Zöllnerin isä oli säveltäjä-kuoronjohtaja Carl Friedrich Zöllner.

## Lähteet

## Aiheesta muualla
* IMSLP: nuotteja
Antonio Ghislanzoni

**Antonio Ghislanzoni** (marraskuu 1824 Lecco – 1893 Caprino Bergamasco) oli italialainen kirjailija ja libretisti. Hänen libretoistaan oopperoihin erityisen huomattava on hänen työnsä Giuseppe Verdin *[[Aida]]ssa*. Ghislanzoni teki yhteistyötä Verdin kanssa myös oopperoissa *[[Kohtalon voima]]* ja *[[Don Carlos]]*.

Ghislanzoni aloitti isänsä toiveesta opiskelun seminaarissa, jonka ankara kurinpito ei kuitenkaan häntä miellyttänyt. Hänet erotettiin, ja antiklerikalismista tuli pysyvä osa hänen ajatusmaailmaansa. Ghislanzoni muutti Paviaan, jossa pääsi opiskelemaan lääketiedettä, mutta siirtyikin laulun pariin ja työllistyi baritonina teatterissa Lodissa. Pian hän hylkäsi tämänkin urasuunnan ja päätti keskittyä kirjallisiin intohimoihinsa. Hän kirjoitti aluksi lehtiartikkeleita ja sitten romaanin, jossa käsitteli oman elämänsä seikkailuita. Libretistinä Ghislanzonista tuli tuottelias; kaikkiaan hän laati noin 85 librettoa. Verdin lisäksi hän teki yhteistyötä sellaisten säveltäjien kuin Amilcare Ponchiellin, Antônio Carlos Gomesin ja Alfredo Catalanin kanssa. Ghislanzoni kirjoitti samalla arvosteluja, romaaneja, runoja ja novelleja.

Ghislanzoni innoittui Giuseppe Mazzinin vapausajattelusta vuoden 1848 vallankumouksissa. Hän joutui poliittisen aktiivisuutensa takia pakenemaan Sveitsiin ja oli välillä myös ranskalaisten Korsikalle karkottamana, mutta palasi Milanon piireihin Italian toisen itsenäisyyssodan jälkeen. 1870-luvulla hän muutti Leccon seudulle, jossa hänen perhetaustansa oli, ja sittemmin Caprino Bergamascoon.

## Lähteet
Xiaomi Mi 10

**Xiaomi Mi 10** on Xiaomin 27. maaliskuuta 2020 julkaisema älypuhelin, jossa on esiasennettuna Android 10 Xiaomin MIUI-käyttöliittymällä.

## Tekniset tiedot

### Muotoilu
Xiaomi Mi 10 -älypuhelimessa on 6,7-tuumainen täysteräväpiirtonäyttö 19,5:9-kuvasuhteella.

### Fyysiset osat
Laitteesta löytyy 2,84 gigahertsin kahdeksanydinsuoritin. Laitteessa on 8 gigatavua RAM-muistia ja 128 gigatavua sisäistä muistia.

#### Kamerat ja multimedia
Laitteessa on neljä takakameraa. Pääkameran tarkkuus on 108 megapikseliä, toinen kamera on 13 megapikseliä (ultralaajakulmakamera), kolmas kamera on 2 megapikseliä (makrokamera) ja neljäs kamera on 2 megapikseliä (syvyystietokamera). Etukameran tarkkuus on 20 megapikseliä.

Videokuvaus voidaan tehdä 4320p (8K) -resoluutiolla 30 fps, 2160p (4K) -resoluutiolla 60 fps ja 1080p (täysteräväpiirto) -resoluutiolla 960 fps (hidastettu videokuva).

### Ohjelmisto
Julkaisuhetkellä laitteessa oli esiasennettuna Android 10 Xiaomin MIUI-käyttöliittymällä.

## Lähteet

* Phonearena: Xiaomi Mi 10
Manik Sarkar

**Manik Sarkar** (s. 22. tammikuuta 1949 Udaipur) on intialainen poliitikko. Hän toimi Tripuran pääministerinä vuosina 1998–2018 edustaen Intian marxilaista kommunistista puoluetta (CPI(M)). Hänet tunnettiin Intian köyhimpänä osavaltiopääministerinä, koska hän maksoi koko palkkansa puolueellensa ja sai vastineeksi vähäisen kuukausikorvauksen.  Pääministerikautensa jälkeen hän on jatkanut Tripuran oppositiojohtajana.

Sarkar opiskeli 1960-luvulla kauppatieteitä Agartalassa. Hän kiinnostui kommunismista naxaliitti-liikehdinnän seurauksena ja liittyi vasemmistolaiseen Students Federation of India -opiskelijajärjestöön. Hän liittyi CPI(M)-puolueeseen muutamaa vuotta myöhemmin ja voitti vuonna 1980 paikan Tripuran osavaltioparlamentissa. Hänestä tuli osavaltion pääministeri vuonna 1998. Hänen mukaansa hän lupasi puolueeseen liittyessään elävänsä vaatimattomasti, minkä vuoksi hän lahjoitti saamansa palkan aina puolueelle, joka elätti hänet. Tripuran oppositio on toisinaan kyseistänyt pääministerinsä köyhyyden. Esimerkiksi kongressipuolueen Sudip Roy Barman on arvioinut Sarkarin vaatetuksen hintaa sekä huomauttanut, että vaikka hän olisikin oikeasti köyhä olisi hänen lähipiirinsä silti "täynnä varkaita". Hänen virkakautensa päättyi vasta kaksikymmentä vuotta myöhemmin, jolloin CPI(M) hävisi Tripuran osavaltiovaaleissa. Vaalien voittaja oli Intian kansanpuolue (BJP) ja sen liittolaispuolue Indigenous People's Front of Tripura. Sarkarin tappion myötä kommunistien 25 vuotta kestänyt valtakausi Tripurassa päättyi. 

Sarkar on syyttänyt kansainvälisiä yrityksiä, jotka pyrkivät saamaan osansa Intian markkinoista, kommunismin suosion vähenemisestä Intiassa. Hänen mukaansa kansainväliset yritykset hyväksikäyttävät mediaa kommunismin maineen pilaamisessa. Hävittyään Tripuran osavaltiovaaleissa 2018 hän syytti tappiostaan rahavaltaa ja mediaa, jotka työskentelivät häntä vastaan.

## Lähteet

## Aiheesta muualla
Dennis Hauger

**Dennis Hauger** (s. 17. maaliskuuta 2003 Oslo, Norja) on norjalainen autourheilija. Hauger liitettiin syyskuussa 2017 Red Bullin junioriohjelmaan.

## Ura
Hauger aloitti uransa kartingissa viisivuotiaana ja voitti ensimmäisen kartingkisansa kahdeksan vuoden ikäisenä. Vuonna 2014 Hauger voitti Mini ROK International -luokan mestaruuden ja sijoittui Italian Championship -luokassa toiseksi. Vuonna 2015 hän voitti muun muassa Italian Championship, WSK Super Master Series ja WSK Champions Cup -luokkien mestaruudet. Vuonna 2016 Hauger voitti Saksan Junior Kartingin ja 2017 Saksan Kartingin mestaruussarjan mestaruudet.

Vuonna 2018 Hauger aloitti kilpauransa Britannian F4 -sarjassa saavuttaen neljä voittoa ja kymmenen palkintosijaa ollen sarjapisteissä neljäs. Vuonna 2019 Hauger ajoi Italian Formula 4 -sarjassa voittaen sarjan mestaruuden 12 voitollaan. Hän ajoi myös Saksan ADAC Formula 4 -sarjassa voittaen kuusi kilpailua ja saavuttaen kymmenen palkintosijaa sijoittuen loppupisteissä toiseksi. Samana vuonna hän ajoi kaksi kilpailua EuroFormula Open -sarjassa saavuttaen 18 pistettä.

Vuonna 2020 Hauger ajoi FIA Formula 3 Championship -sarjassa Hitech Grand Prix -tallissa ja voitti sarjan mestaruuden kaudella 2021 Prema Racing -tallissa.

## Lähteet
ISDS

**Investor-state dispute settlement** (**ISDS**) on monissa kansainvälisissä kauppa- ja investointisopimuksissa säädetty järjestely, jossa kansainväliset sijoittajat voivat haastaa valtion välimiesoikeuteen. Se on osa lukuisia kahdenvälisiä kuin monenvälisiäkin sopimuksia, kuten esimerkiksi USMCA, NAFTA, TPP, CETA.

Menettelyyn ovat johtaneet mm. kiistat polttoaineen lisäaineen viennistä (Ethyl Corporation v. Canada 1997), PCB-jätteen viennistä (S.D. Myers v. Canada, 2000), hyönteismyrkyn kemikaaleista (Dow AgroSciences v. Canada, 2008) ja öljyoikeuksista (Occidental v. Ecuador, 2012).

Yhdistyneiden kansakuntien kauppa- ja kehityskonferenssi (UNCTAD) on seurannut ja tilastoinut julkisia tapauksia, joita tunnetaan jo yli 1000. (Tapausten kokonaismäärä on suurempi, sillä kaikki eivät ole julkisia.) Tunnetuista tapauksista noin kolmannes on ratkaisematta.

Ensimmäinen ISDS-säädös tunnetaan jo vuodelta 1968, mutta vasta 1990-luvulla sijoittajat alkoivat nostaa juttuja järjestelyn perusteella.

## Lähteet
Pannukakku (saari)

**Pannukakku** () oli Helsingin Sörnäisten edustalla sijainnut noin hehtaarin kokoinen saari, joka yhdistettiin mantereeseen 1900-luvun alussa. Nykyään paikalla sijaitsee 1970–1980-luvuilla rakennettu Merihaan asuinalue, jonka pohjoisosassa on saaren mukaan nimetty Pannukakunpuistikko-niminen puisto.

## Historia
Pannukakun saarella oli yli sadan vuoden pituinen teollisuushistoria. Vuonna 1791 Pannukakussa aloitti toimintansa Natanael Heidenstrauchin perustama piipputehdas, jonka lopetettua saaren vuokrasi vuonna 1836 kauppias Simon Feodoroff. Vuonna 1854 Carl Otto Ramstedt ja Nicolai Smith vuokrasivat Pannukakun perustaen sinne hevoskärryjä valmistaneen tehtaan. Vuonna 1860 saari yhdistettiin mantereeseen sillalla, ja kolme vuotta myöhemmin vuokraoikeudet ja tehdas myytiin Oskar Osbergille ja August Badelle, jotka omistivat Osberg & Baden konepajan. Vuonna 1875 Pannukakussa tapahtui 10 työntekijän hengen vaatinut onnettomuus höyrykattilan räjähtäessä. 

Vuonna 1892 Osberg & Bade fuusioitiin Kone- ja Siltarakennus Osakeyhtiöön, joka omisti tontteja myös mantereen puolelta. Vuodesta 1893 lähtien saarella toimi myös telakka. Kone- ja Siltarakennuksen konepaja tuotti muun muassa rautatievaunuja sekä Venäjälle vietyjä ammuksia, kuljetuskalustoa ja sotalaivoja. Lastausta varten saaren rannassa oli pitkä laituri. Pannukakku katosi, kun Kone- ja Siltarakennus täytti telakkaa laajennettaessa saaren ja mantereen välisen vesialueen, ja se yhdistettiin mantereeseen vuoteen 1910 mennessä.

## Lähteet
* 

### Viitteet
Noda

**Noda** () on Japanin kaupunki Honshūn saarella Kantōn alueella Chiban prefektuurissa. Se sijaitsee sisämaassa prefektuurin luoteisosassa Shimōsan ylängöllä. Kaupunkia ympäröivät vesireitit kolmelta sivulta: lännessä Edojoki, idässä Tonejoki ja etelässä Tonen kanava. Nodassa on 154&nbsp;334 asukasta (heinäkuussa 2020) ja sen pinta-ala on 103,55 neliökilometriä. 

Noda kehittyi Edo-kaudella 1600–1800-luvuilla jokisatamana ja Edon läheisyyden ansiosta tärkeänä soijakastikkeen tuotantopaikkana. Meiji-restauraation jälkeen kastikkeen valmistus teollistui. Nykyisin sen tuotantomäärä on Nodassa Japanin suurin, noin neljäsosa maan kokonaistuotannosta. Kaupunkioikeudet Noda sai vuonna 1950, kun Nodan maaseutukaupunkiin liitettiin kolme kyläkuntaa. Toisen maailmansodan jälkeen kaupunkiin on sijoittunut muutakin teollisuutta, ja se on kasvanut yhtenä Tokion esikaupungeista. Kaupunkia ympäröivällä maaseudulla viljellään riisiä ja vihanneksia. Vuonna 2003 Nodaan yhdistettiin Sekiyadon maaseutukaupunki. 

Nodan rakennettuun kulttuuriperintöön kuuluu entinen Hananoi-suvun asuintalo, joka on valittu yhdeksi Japanin tärkeän kulttuuriomaisuuden kohteista. Sen lähettyvillä sijaitsee kirsikankukistaan tunnettu Shimizun puisto. Nodaa palvelee Tōbu-rautateiden Noda-linja eli Urban Park -linja.

## Kuvia

Tiedosto:利根川堤防から関宿城を望む Sekiyado Castle and Mt. Fuji 2015.1.03 - panoramio.jpg|Sekiyadon linna
Tiedosto:Sakuragi Jinja (Noda).JPG|Sakuragi-jinja
Tiedosto:清水公園 (26251799962).jpg|Shimizun puistoa
Tiedosto:Former Hananoi House 02.jpg|Entinen Hananoi-suvun talo


## Lähteet

## Aiheesta muualla

* Kaupungin internetsivut
John Söderholm

**Johan (John) Vilhelm Valdemar Söderholm** (19. toukokuuta 1858 Turku – 5. huhtikuuta 1907 Turku) oli suomalainen toimittaja.

John Söderholmin vanhemmat olivat merikapteeni Johan Wilhelm Söderholm ja Maria Elisabet Hällsten. Hän pääsi ylioppilaaksi Turun ruotsalaisesta klassillisesta lyseosta vuonna 1876 ja opiskeli kolmen vuoden ajan Helsingin yliopistossa.

Söderholm työskenteli toimittajana *[[Åbo Posten]]issa* vuosina 1881–1882 (päätoimittajana 1882), *[[Åbo Tidning]]issä* vuodesta 1883 ja *[[Åbo Underrättelser]]in* toimitussihteerinä edellisen yhdistyttyä siihen vuoden 1907 alussa. Hän toimi myös Turun poliisikamarin notaarina vuosina 1898–1903 ja toimitti *Turun osoitekalenteria*. Söderholm harrasti purjehdusta.

## Teoksia
* *Turku: käsikirja matkustajille: kartoilla ja asemapiirustuksilla*. Helsinki: Waseniuksen kirjakauppa 1892. 
* *Åbo: handbok för resande: med kartor och planer*. Åbo: Turistföreningen i Finland, 1892. 

## Lähteet
Betty Boije

**Betty Natalie Boije af Gennäs** (vuodesta 1853 **Dannström**; 14. helmikuuta 1822 – 30. joulukuuta 1854 Tukholma) oli ruotsalais-suomalainen laulaja.

Boije oli nuorin tytär Boije af Gennäsin sukuun kuuluneessa aatelisperheessä, joka muutti Suomeen tytön ollessa vasta kuukausien ikäinen. Perheen isä oli Loviisasta lähtöisin ollut Claës Otto Boije af Gennäs ja äiti skånelainen Mariana Horn af Rantzien. Betty Boije aloitti esiintymisen Turussa sisarustensa Gustafvan ja Wilhelminan kanssa 1830-luvun lopussa. Osa aatelissuvun jäsenistä vastusti Boijen laulajanuraa, mutta hän pääsi esiintymään Turun lisäksi myös esimerkiksi Helsinkiin, Viipuriin, Ouluun, Tallinnaan ja Pietariin. Boijella oli poikkeuksellisen laaja ääniala, joten hän pystyi esiintymään yhtä lailla kontra-alttona kuin sopraanona. Kesäkuussa 1847 hän esiintyi suurelle yleisölle yliopiston promootiotilaisuudessa.

Boije opiskeli Isidor Dannströmin johdolla Tukholmassa ja piti kaupungissa ensimmäisen konserttinsa vuonna 1849. Tukholmalaisessa arviossa Boijen ennakoitiin tulevan "uudeksi Jenny Lindiksi". Hänet kiinnitettiin kaudelle 1850–1851 Tukholman kuninkaalliseen oopperaan, ja hän esiintyi Nancyn (Flotow: *[[Martha (ooppera)|Martha]]*) sekä Cherubinon (Mozart: *[[Figaron häät]]*) rooleissa. Boije meni häntä opettaneen Dannstörmin kanssa naimisiin vuonna 1853. Pariskunta lähti konserttimatkalle, joka suuntautui Liverpoolista Yhdysvaltoihin, jossa Boije keväällä 1854 esiintyi Washingtonissa ja New Yorkissa. Hän kuitenkin sairastui todennäköisimmin tuberkuloosiin ja kuoli 32-vuotiaana.

Boije kirjoitti laulu-uransa ohella muutamia sävellyksiä, joista laulu *En blick tillbaka* painettiin Dannströmin julkaisemaan laulukirjaan.

Myös Boijen siskoista Gustafvasta ja Wilhelminasta tuli musiikin ammattilaisia.

## Lähteet

## Aiheesta muualla
* 
*
Lipun laulu

**Lipun laulu** (), tai virallisesti **Kiinan tasavallan lipun laulu**, on Taiwanin eli Kiinan tasavallan lippulaulu. Lippulaulun on sanoittanut Tai Chuan-hsien ja säveltänyt Huang Tzu.

Kiinan tasavallan paettua Taiwanin saarelle laulua käytettiin edelleen lipun nostamisen ja laskemisen yhteydessä. Lisäksi laulua käytetään nykyisin Taiwanin virallisen kansallislaulun sijaan monissa kansainvälisissä yhteyksissä, joten sen voidaan katsoa olevan Taiwanin epävirallinen kansallislaulu. Syynä tähän on se, että virallinen kansallislaulu on kielletty Manner-Kiinassa. 

## Sanat

### Kiinaksi (perinteisin merkein)

### Translitterointi (pinyin)
Shānchuān zhuànglì, wùchǎn fēng lóng; yánhuáng shì zhòu, dōngyǎ chēngxióng.

Wú zìbàozìqì, wú gùbùzìfēng, guāng wǒ mínzú, cùjìn dàtóng.

Chuàngyè wéi jiān, miǎnhuái zhū xiānliè; shǒuchéng búyì, mò tú wù jìn gōng.

Tóngxīn tóng dé, guànchè shǐzhōng, qīngtiānbáirì mǎn dì hóng.

Tóngxīn tóng dé, guànchè shǐzhōng, qīngtiānbáirì mǎn dì hóng.

## Lähteet
Lensi maahan enkeli

**Lensi maahan enkeli** on virsi, jonka säkeistöt 1–3 on kirjoittanut Jaakko Haavio (1904–1984) ja 4. säkeistön Niilo Rauhala (s. 1936). Virren sävel on Kaarlo Voipion (1919–2002). Sävelmä on alun perin laadittu toiseen tekstiin.

Virsi kertoo pääsiäisen tapahtumat yksinkertaisella tavalla. Haavion alkuperäinen pääsiäisruno olikin tarkoitettu erityisesti lapsille, ja se julkaistiin ensimmäisen kerran Pyhäkouluyhdistyksen kevätohjelmistossa vuonna 1961. Myöhemmin laulu liitettiin Pyhäkoululauluja-laulukirjaan. Niilo Rauhala kirjoitti neljännen säkeistön vuonna 1979. Vuoden 1986 virsikirjauudistuksen alla Pyhäkouluyhdistys ehdotti *Lensi maahan enkeliä* uudeksi lastenvirreksi, mutta se luokiteltiin kuitenkin pääsiäisvirreksi. Sen numero nykyisessä virsikirjassa on 88.

## Sanat

1. Lensi maahan enkeli,
joutuisampi tuulta.
Suuren kiven vieritti
hän syrjään haudan suulta.
Suuren kiven vieritti
hän syrjään haudan suulta.

3. Jeesus, taivaan kuningas,
kuolon vallan voitti.
Jälkeen pitkäperjantain
näin pääsiäinen koitti.
Jälkeen pitkäperjantain
näin pääsiäinen koitti.

2. Kivelle hän istahti,
puhui iloisesti:
Jeesus nousi haudastaan
ja elää ikuisesti.
Jeesus nousi haudastaan
ja elää ikuisesti.

4. Niin kuin taivaan enkeli
mekin iloitsemme.
Saamme rientää kertomaan:
Nyt elää Jeesuksemme.
Saamme rientää kertomaan:
Nyt elää Jeesuksemme.

## Katso myös
*Luettelo suomenkielisistä virsistä

## Lähteet
* Verkkovirsikirja: Lensi maahan enkeli
Noda (täsmennyssivu)

**Noda** voi tarkoittaa:

## Maantiede
* Noda, Japanin kaupunki Chiban prefektuurissa
* Noda, Japanin kyläkunta Iwaten prefektuurissa
* Noda, Japanin entinen maaseutukaupunki Kagoshiman prefektuurissa
* Noda, Japanin entinen maaseutukaupunki Sahalinilla Karafuton prefektuurissa
* Noda, Azerbaidžanin kunta

## Henkilöt
* Akemi Noda (s. 1969), japanilainen jalkapalloilija
* Hideki Noda (s. 1969), japanilainen rata-autoilija
* Hideo Noda (1908–1939), japanilainen taidemaalari
* Satoru Noda (s. 1969), japanilainen jalkapalloilija
* Yōjirō Noda (s. 1985), japanilainen laulaja-lauluntekijä ja näyttelijä
* Yoshihiko Noda (s. 1957), Japanin entinen pääministeri
California High-Speed Rail

**California High-Speed Rail** (lyh. **CAHSR** tai **CHSR**) on rakenteilla oleva suurnopeusjunaverkko Kalifornian osavaltiossa Yhdysvalloissa. Se tulee kulkemaan Anaheimista ja Los Angelesista San Franciscoon Keskuslaakson kautta. Projektin odotetaan maksavan noin 77,3 miljardia dollaria.

Kuvernööri Gavin Newsom ilmoitti 12. helmikuuta 2019, että Central Valleyn osio Bakersfieldistä Mercediin valmistuu, mutta loppujärjestelmää lykätään määräämättömäksi ajaksi kustannusylitysten ja viivästysten takia. Bakersfieldin kustannukset Merced-osioon ovat arviolta 12,4 miljardia dollaria.

## Kuvat

Tiedosto:CAHSRA Logo.svg|Verkon logo.
Tiedosto:Stationinterior.jpg|Havainnekuva projektista.
Tiedosto:San Joaquin River Viaduct aerial 2019.jpg|Rakenteilla olevaa rataa vuonna 2019.


## Lähteet

## Aiheesta muualla

* Projektin kotisivut
Rockport (Texas)

**Rockport** on kaupunki Texasin osavaltiossa Yhdysvalloissa. Sen väkiluku oli vuoden  väestönlaskennassa 8&nbsp;766. Kaupunki perustettiin 18. elokuuta 1870. Rockport on Aransasin piirikunnan hallintokeskus. 

## Kuvia kaupungista

Tiedosto:Aransas county courthouse 2014.jpg|Aransasin piirikunnan oikeustalo.
Tiedosto:Rockport, Texas looking toward Aransas Pass - panoramio.jpg|Ilmakuva kaupungista.
Tiedosto:The Mathis House, Rockport, Texas.jpg|T. H. Mathisin talo.


## Lähteet

## Aiheesta muualla
Bravely Default 2

**Bravely Default II** on Claytechworksin kehittämä ja Square Enixin julkaisema taktinen roolipeli, joka julkaistiin Nintendo Switchille vuonna .

Peli on seuraaja *[[Bravely Default]]ille*, jossa ei ole palaavia hahmoja vaan kaikki hahmot ovat uusia ja iäkkäämpiä kuin hahmot aiemmassa pelissä.
Peli palaa sarjan juurille ja siinä on uusi maailma ja uusi tarina.

Tuottaja Tomoya Asano on kertonut mahdolliselle kolmannelle osalle olevan konsepti mielessä.

Pelin on kehittänyt sama ryhmä, joka on kehittänyt aiemmat pelit *Bravely*-sarjassa sekä *[[Octopath Traveler]]* -pelin.
Pelin ääniraidan on tehnyt Revo, joka teki myös aiempaan peliin ääniraidan.

## Ääninäyttelijät
Japaninkieliset ääninäyttelijät:

## Vastaanotto
Peli on saanut IGN:n arvostelussa arvosanaksi 8/10. Arvostelussa kehuttiin muun muassa taustagrafiikkaa ja taistelun muokattavuutta. Pelissä on perinteisen JRPG-tyylin ominaisuuksia ja lukuisia parannuksia. Pelissä on toistoa, mutta se on helppo aloittaa ja laittaa jälleen sivuun jolloin toisto ei tunnu häiritsevältä.

## Lähteet

## Aiheesta muualla
*
Rune Factory

**Rune Factory** on Neverlandin kehittämä roolipelisarja.

Pelisarjan tuottajan Yashimoto Hirofumin mukaan sarjan ensimmäinen peli *[[Rune Factory: A Fantasy Harvest Moon]]* luotiin erikoistuotteena juhlistamaan *[[Harvest Moon (pelisarja)|Harvest Moon]]* -pelisarjan kymmenvuotispäivää, mutta aloitti oman sarjansa saatuaan hyviä arvosteluita. Esikuvansa mukaan pelissä viljellään ja parannetaan viljelyssä käytettäviä työkaluja, mutta siihen on lisätty luolastojen tutkimista ja pelaaja voi vapaammin valita mihin käyttää aikaansa.

## Pelit
* *[[Rune Factory: A Fantasy Harvest Moon]]* (2006), Nintendo DS
* *Rune Factory 2: A Fantasy Harvest Moon* (2008), Nintendo DS
* *Rune Factory: Frontier* (2008), Wii
* *Rune Factory 3: A Fantasy Harvest Moon* (2010), Nintendo DS
* *Rune Factory: Oceans* (2011), PlayStation 3, Wii
** myös nimellä *Rune Factory: Tides of Destiny* Pohjois-Amerikassa
* *Rune Factory 4* (2013), Nintendo 3DS
** *Rune Factory 4 Special* (2019), Nintendo Switch, uusintajulkaisu
* *[[Rune Factory 5]]* (2021 Japani, 2022 Pohjois-Amerikka ja Eurooppa)
* *[[Rune Factory: Guardians of Azuma]]* (2025)

## Lähteet

## Aiheesta muualla
* Rune Factory MobyGamesissä
Moskhos

**Moskhos** (, ; 100-luku eaa.) oli antiikin kreikkalainen runoilija, joka oli kotoisin Syrakusasta. Hän oleskeli Aleksandriassa Aristarkhos Samothrakelaisen seurapiirissä. Moskhos kirjoitti eeppiseen runomittaan sieviä, siloisia kuvauksia tarustosta, bukolisia runoja ja muita pikkurunoelmia. Hänen katsotaan kuuluvan bukolisiin runoilijoihin. Hän jatkoi Theokritoksen kehittämää paimenrunoutta: hän jätti siitä pois paimenet mutta säilytti eroottisen idyllin.

Moskhos teki tunnetuksi kreikkalaisen tarinan foinikialaisesta prinsessasta Europesta, jonka häräksi muuntautunut Zeus vietteli.

## Lähteet

## Aiheesta muualla
Ojakkalan rautatieasema

**Ojakkalan rautatieasema** () on lakkautettu rautatieliikennepaikka Hanko–Hyvinkää-radalla Vihdissä. Ojakkala avattiin liikenteelle vuonna 1897. Paikalle rakennettiin 1900 Platformskjul I -tyyppinen rakennus Bruno Granholmin suunnitelmien mukaisesti. Vuonna 1912 Ojakkalan asemalta avattiin Ojakkalan ja Olkkalan välinen kapearaiteinen yksityisrata. Yksityisradan avaaminen teki Ojakkalasta Vihdin merkittävimmän aseman.

Vuonna 1922 Ojakkalaan rakennettiin uusi Thure Hellströmin suunnittelema asemarakennus, koska aiempi kävi liian pieneksi. Uuden rakennuksen valmistuttua vanhaa rakennusta käytettiin muihin tarkoituksiin, mutta se purettiin myöhemmin. Ojakkalan ja Olkkalan välisen radan liikennöinti loppui 1957. Ojakkalan asema muutettiin miehittämättömäksi 1968 ja tavaraliikenne lakkautettiin vuonna 1971. Liikennepaikka lakkautettiin kokonaisuudessaan vuonna 1983, kun radan henkilöliikenne loppui 25. syyskuuta 1983. Ojakkalan vesitorni paloi vuonna 1992 ja asemarakennus purettiin 2000-luvun alussa.

## Lähteet

## Aiheesta muualla
*Vaunut.org: Kuvia Ojakkalan rautatieasemalta